Balog nad Ipľom

Balog nad Ipľom je obec na Slovensku v okrese Veľký Krtíš.

Dejiny 
Balog nad Ipľom (Bolug 1232) leží v Ipeľskej kotline na pravom brehu rieky Ipeľ. Našlo sa tu osídlenie v neolite, sídlisko s kanelovanou keramikou, sídlisko z doby rímskej, sídlisko starých Slovákov z doby veľkomoravskej a aj stopy z doby poveľkomoravskej. Uhorský kráľ Ondrej pričlenil obec k panstvu Zvolen (1232). Potom patrila šľachtickej rodine Balogovcov  (15. – 19. storočie), potom rodina Husárovcov (210. stor.). V obci je románsky kostol svätého Mikuláša (1110) a potom z 13. storočia, ktorý barokovo prestavali (18. stor.) a baroková kaplnka (18. stor.). Na cintoríne sú zaujímavé kalvínske náhrobníky s barokizujúcimi hlavicami. Násilne ju pripojili k Maďarsku (1938 – 1945).

Kultúra a zaujímavosti

Pamiatky 
 Rímskokatolícky kostol sv. Mikuláša, jednoloďová neskororománska stavba s kvadratickým ukončením presbytéria z druhej polovice 13. storočia. Kostol sa nachádza v opevnenom areáli na okraji obce. Z románskeho obdobia sa dochoval južný ústupkový portál. Stavba prešla v priebehu storočí viacerými úpravami, gotickou, kedy vznikla sakristia s gotickým portálom a gotické pastofórium, v 18. storočí barokovou, kedy došlo k úprave interiéru a stavbe dnes už neexistujúcej predsiene. Veža kostola je ukončená kópiou uhorskej koruny, ktorá tu bola podľa legendy uložená na jednu noc počas bojov o uhorský trón v roku 1305.
 Drevená zvonica, ľudová stavba na pôdoryse štvorca z 18. storočia.
 Kaplnka Najsvätejšej Trojice z roku 1842.

Referencie

Iné projekty

Externé odkazy 
 
 Najkrajší kraj- turistické atrakcie v obci

 
Obce okresu Veľký Krtíš